बस्तर और सरगुजा इन दोनों से छत्तीसगढ़ का मान है। सरगुजा इसके उत्तर में है तो बस्तर दक्षिण में। उत्तर से दक्षिण तक लगभग एक हजार किलोमीटर का लम्बा भू-भाग फैला हुआ है छत्तीसगढ़ में। इस राज्य का पुराना बस्तर जिला ही केरल राज्य से बड़ा माना जाता था। विभाजन के बाद छत्तीसगढ़ के नक्शे को सीधे से आड़ा कर दिया जाए तो यह हूबहू अमेरिका के नक्शे सा नजर आता है। इसकी सीमा न तो समुद्र को स्पर्श करती है न ही किसी विदेशी राष्ट्र को इसलिए यह एक लैण्ड लॉक प्रदेश कहलाता है।